b'\n_START_ARTICLE_\nHannele Kyl\xc3\xa4np\xc3\xa4\xc3\xa4\n_START_PARAGRAPH_\nHannele Kyl\xc3\xa4np\xc3\xa4\xc3\xa4 (s. 1948) on suomalainen kuvanveist\xc3\xa4j\xc3\xa4. Kyl\xc3\xa4np\xc3\xa4\xc3\xa4 opiskeli Taideteollisessa korkeakoulussa ja Kuvataideakatemian koulussa. H\xc3\xa4net tunnetaan etenkin lapsi- ja el\xc3\xa4inaiheisista veistoksistaan._NEWLINE_Mitalitaiteilijana Kyl\xc3\xa4np\xc3\xa4\xc3\xa4 on suunnitellut mm. Helsingin  450-vuotismitalin.\n_START_SECTION_\nJulkiset teokset\n_START_PARAGRAPH_\nKyl\xc3\xa4np\xc3\xa4\xc3\xa4n julkisia teoksia ovat mm. Rovaniemell\xc3\xa4 sijaitseva suurikokoinen \xc3\x84iti Lappi-patsas, Pasilassa sijaitseva Vedet-teos ja Silja (Frans Emil Sillanp\xc3\xa4\xc3\xa4n romaanin Nuorena nukkunut p\xc3\xa4\xc3\xa4henkil\xc3\xb6) H\xc3\xa4meenkyr\xc3\xb6ss\xc3\xa4 sek\xc3\xa4 Hein\xc3\xa4veden kirjaston edess\xc3\xa4 sijaitseva Otto Kotilaisen muistomerkin veistos Lintupoika (1990)._NEWLINE_Kotkalaisessa Sapokan vesipuistossa ollut Kyl\xc3\xa4np\xc3\xa4\xc3\xa4n pronssinen sorsaveistos, emo ja poikanen, varastettiin 2004. Sen emo tuli esiin tv-ohjelman kuvauksissa syksyll\xc3\xa4 2013. Arvioitavaksi tuonut henkil\xc3\xb6 oli ostanut sen huutokaupasta. Teos on palautettu paikalleen.'